O echipă de arheologi, coordonați de Florin Drașovean, au descoperit în centrul Timișoarei peste 30 de morminte musulmane din apropierea moscheei

O echipă de arheologi, coordonați de Florin Drașovean, au descoperit în centrul Timișoarei peste 30 de morminte musulmane din apropierea moscheei.

„S-a descoperit o sobă cu cahle, așa de bine conservată cum nu credeam că se poate păstra în condițiile date”, a explicat arheologul. Descoperirile au fost făcute după ce în zonă au fost demarate o serie de lucrări de reabilitare, notează Timiș Online.

Arheologii au scos la iveală vestigii istorice vechi de sute de ani. Săpăturile vor continua și în perioada următoare. Potrivit sursei citate, zilele următoare echipa de la Muzeul Banatului va coboră săpăturile la peste 2 metri sub nivelul carosabilului.

Structura minaretului din care preotul musulman cânta chemarea la rugăciune a supușilor lui Allah era clar delimitată. Arheologii estimează că această construcție avea o înălțime între 5 și 15 metri.

Timișoara a fost anexată de trupele lui Suleyman I în 1552, în plină epocă de cuceriri și extindere a Imperiului Otoman, datorită cărora sultanul a și primit apelativul „Magnificul”. Până la moartea sa (1566), urmașul lui Selim I, care deja învinsese Persia Safavidă și-a pus bazele unei flote a Mărui Roșii, Suleyman avea să ducă puterea și întinderea imperiului mai departe. După ce a cucerit Belgradul, a dat o lovitură mortală Ungariei și a vrut să cucerească Austria, dar a trebuit să se recunoască învins, transfromând Transilvania, Valahia și Moldova în principate tributare.